fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi wuu en fi fi fi en en fi fi fi fi ru fi nb fi ko fi fi it fi fi it fi fi fi fi fi fi fi fi fi fi fi fi it fi fi de fi fi fi ro fi fi fi fi sv fi fi fi fi fi fi sv fi fi de fi fi fi fi nl fi de fi fi fi sv fi fi fi it fi fi fi nl fi fi fi fi fi fi sv fi fi fi fi fi sv fi fi fi pt fi fi fi fi fi fi sv fi fi fi fi fi nl fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi fi fi fi fi da fi fi fi nl fi fi fi sv fi fi it fi fi fi fr fi fi fi sv fi fi fi sv fi fi fi ur fi fi fi nb fi ru fi fi fi fi fi fi fi fi fi fi fi fi fi fi fi es es en es fi fi
Aihe: WHS-tasoitusjärjestelmä 2020 - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias Rantala
Etusivu › Foorumit › Säännöt › WHS-tasoitusjärjestelmä 2020
Esillä 25 viestiä, 451 - 475 (kaikkiaan 722)
29.2.2020 12:15:40 #1307903 Ilmoita asiaton viesti
Uno, ei säily automaattisesti kun vaihdat kotiseuraa. Uuden seurasi on ”imuroitava” vanhan kotiseuran tasoitustasi koskevat tiedot. Ole uuteen seuraan yhteydessä, heidän pitäisi tietää kuinka se tehdään.
29.2.2020 17:55:54 #1307957 Ilmoita asiaton viesti
3.3.2020 11:29:50 #1308183 Ilmoita asiaton viesti
WHS tasoitusmanuaalin luonnos oli ilmestynyt
Se on pitkä ja minulta menee monessa kohdin yli hilseen, mutta tässä muutamia hajahuomioita (numerot ovat pdf-luonnoksen sivunrot)
sivu 8: Reikäkohtainen tasoitusindeksi (Stroke Index). Tämä tarkoittaa varmaan siitä, että minusta harhaanjohtava ”reikien hcp” korvataan tuloskorteissa ja väylätauluissa brittiäiseen tapaan ”Stroke Index” tai ”Index”
sivu 14: Kotiseura tulee valita tiukkojen rajoitusten mukaan, eli ei enää voisi valita kaukoseuraa. Puuttuu kohta ”entä sitten”, eli mitä tapahtuu, jos pelaaja ilmoittaa kotiseurakseen kaukoseuran. Viimeinen lause ”Pelaajat eivät saa nimetä kotiseuraa tarkoituksenaan hankkia tasoitus, joka antaisi epäoikeudenmukaisen edun” viittaa varmaan ulkomaiseen seuraan, jossa tasoitus lasketaan eri lailla maakohtaisten säädösten mukaan vai mitä muuta se voisi tarkoittaa Suomessa, jossa tasoituslaskenta on keskitetty eBirdieen
Sivu 15: Aikaisemmista kommenteista huolimatta ”Aktiivinen Kausi” on käytössä, mutta ei ole määritelty mikä se on. Ehkä Golfliitto määrittää sen aika ajoin ja on toivon mukaan jossain nähtävissä. Sama pitää varmaan selvittää jostain pelattaessa ulkomaisia kenttiä. Toivottavasti eBirdie tietää tämän ja tulee automaattisesti huomioiduksi.
Sivu 22: Pelaaja käyttää nettotuplabogisääntöä saavuttaakseen epäoikeudenmukaista etua tulokseensa … mikäköhän tällainen tilanne voisi olla?
Sivu 57: Tasoitustoimikunnalle on säädetty aikamoinen homma yhdistettynä siihen, että tasoituksen laskeminen on melko hankalaa. Lisäksi tasoitustoimikunnalla on vastuu asioista, joista sillä ei ole yleensä valtaa – esim. sivulla 69 kohta ” Ylläpitää omaa golfkenttää(iä) sellaisessa kunnossa, missä se oli, kun Course Rating arviointia tehtiin”
Sivu 86 sisältää liitteen E, jossa hyvä ohje miten Stroke Index jaetaan. Tämä toimii mielestäni varsin hyvin sekä tasoituksellisia kisoja ja tasoituslaskentaa varten mutta myös reikäpeliä ajatellen.
3.3.2020 11:50:47 #1308189 Ilmoita asiaton viesti
Vielä tämä Golf.fi sivulla oleva ohje on minusta hieman ristiriitainen:
Valitettavasti joitain aukkoja tai epäpuhtauksia voi siis olla kierroshistoriassa. Ensimmäisessä WHS-laskennassa siirtynyttä kierroshistoriaa ei voi jälkeenpäin korjata tai muokata, vaan se päivittyy ainoastaan pelaamalla uusia kierroksia.
Jos tasoituksesi on muuttunut huomattavasti puuttuvien tai virheellisten kierrosdatan takia, olethan yhteydessä kotiseuraasi. Tasoitustoimikunta voi manuaalisesti muokata pelaajan tasoitusta.
Eli mikäli tulkitsen oikein viimeistä lausetta, kierroshistoriaa voi muokata laskemalla vanha data käsin uusiksi tai muutoin päättämällä pelaajan oikeampi tasoitus … ja sitten tasoitustoimikunta voi syöttää uuden tasoituksen sallittujen rajojen puitteissa (siis max 5).
3.3.2020 12:02:29 #1308191 Ilmoita asiaton viesti
Tuli tuossa tammikuussa purettua jäsenyys edellisen seuran kanssa ja helmikuussa siirryttyä uuteen. Se oli virhe.
Itsellä on nyt uuden seuran osalta eBirdiessä tyhjä tasoitus, Nexgolfissa edellisvuoden tasoitus. Tasoituskierroksia ei tuolta vanhasta seurasta ilmeisesti siirretty, joten syy luultavasti siinä. Tämä on edelleen selvityksessä uuden seuran toimesta.
Kuitenkin Putti-Possun viestin perusteella meikäläisen tasoitus tulee suurella todennäköisyydellä olemaan viime vuoden lopullinen ja aloitan WHS-järjestelmän käytön ”nollasta”.
3.3.2020 13:33:29 #1308199 Ilmoita asiaton viesti
Sivut 79-82: Tässä on mielenkiintoinen taulukko, miten tasoitukset lasketaan erilaisissa pelimuodoissa (valitettavasti ei skinejä mainittu). Toisessa ketjussa oli keskustelua siitä, miten reikäpelissä kohdistetaan tasoituslyönnit ja minusta kohta C/2 antaa vastaukseksi että tasoitusten erotus kohdistetaan lähtien Stroke Index ykkösestä (eikä niin, että kumpikin laskee oman nettolyöntimääränsä ja sitä verrattaisiin, jolloin tasoitus kohdistuisi eri reiille)
Nyt menevät puurot ja vellit taas pikkaisen sekaisin.
Tasoitusjärjestelmä, niin tämä kuin kaikki muutkin, kuvailee ne ehdot, jotka on täytettävä tasoituskelpoisen kierroksen pelaamisessa. Mikään tasoitusjärjestelmä ei voi määrätä miten yksittäisen kilpailun toimikunta päättää kilpailunsa pelattavan. Eivät kaikki kilpailut tai kilpailutulokset ole tasoituskelpoisia sen paremmin edellisen kuin tämän nykyisenkään järjestelmän kannalta.
Siinä aiemmassa keskustelussa ei lainkaan otettu kantaa siihen mitkä ovat eri tasoitusmääräysten mahdolliset vaatimukset tasoituslyöntien jakautumisessa, siinä vain tuotiin esille se tosiseikka, että erilaisia menetelmiä on käytössä.
Olen muuten aika lailla varma, että jossain päin maailmaa hyväksytään tasoitustuloksiksi myös eri periaatteella pelatut tasoitukselliset reikäpelit kuin mitä tuossa esimerkissä on annettu. Sitä paitsi, se on vain esimerkki eikä välttämättä mikään ehdoton vaatimus. Eihän järjestelmässä myöskään esitetä mitään vaatimuksia reikien indeksointitavan suhteen, mikä olisi mielestäni aivan välttämätöntä, jos tasoituslyöntien allokointi sidottaisiin yhteen tiettyyn malliin. Järjestelmässä on monta muutakin kovin tulkinnanvaraista asiaa, joten selvennyksiä tullaan vielä tarvitsemaan.
3.3.2020 13:36:41 #1308200 Ilmoita asiaton viesti
Vielä tämä Golf.fi sivulla oleva ohje on minusta hieman ristiriitainen:
Valitettavasti joitain aukkoja tai epäpuhtauksia voi siis olla kierroshistoriassa. Ensimmäisessä WHS-laskennassa siirtynyttä kierroshistoriaa ei voi jälkeenpäin korjata tai muokata, vaan se päivittyy ainoastaan pelaamalla uusia kierroksia.
Jos tasoituksesi on muuttunut huomattavasti puuttuvien tai virheellisten kierrosdatan takia, olethan yhteydessä kotiseuraasi. Tasoitustoimikunta voi manuaalisesti muokata pelaajan tasoitusta.
Eli mikäli tulkitsen oikein viimeistä lausetta, kierroshistoriaa voi muokata laskemalla vanha data käsin uusiksi tai muutoin päättämällä pelaajan oikeampi tasoitus … ja sitten tasoitustoimikunta voi syöttää uuden tasoituksen sallittujen rajojen puitteissa (siis max 5).
En näe tuossa mitään ristiriitaa. Tasoitustoimikunta voi määrittää pelaajalle eri tasoituksen kuin mitä historiatulosten perusteella järjestelmä antaa, mutta ei voi muuttaa kierroshistoriaa.
3.3.2020 14:35:51 #1308205 Ilmoita asiaton viesti
Valitettavasti joitain aukkoja tai epäpuhtauksia voi siis olla kierroshistoriassa. Ensimmäisessä WHS-laskennassa siirtynyttä kierroshistoriaa ei voi jälkeenpäin korjata tai muokata, vaan se päivittyy ainoastaan pelaamalla uusia kierroksia.
Jos tasoituksesi on muuttunut huomattavasti puuttuvien tai virheellisten kierrosdatan takia, olethan yhteydessä kotiseuraasi. Tasoitustoimikunta voi manuaalisesti muokata pelaajan tasoitusta.
Tämä onkin mielenkiintoista… jos tasoitustoimikunta muuttaa manuaalisesti pelaajan tasoitusta niin mitä tapahtuu kun pelaaja pelaa seuraavan tasoituskierroksen? Minkä 8 kierroksen perusteella seuraava tasoitus lasketaan, miten tasoituksen manuaalinen muokkaus huomioidaan siinä? Vai palataanko lähtöruutuun eli tasoituksen määrittelyyn tulee se 1 uusi + 19 aiempaa kierrosta mahdollisesti väärillä tiedoilla…?
3.3.2020 14:56:56 #1308207 Ilmoita asiaton viesti
Menettelytapa riippunee siitä millä lailla vanha kierrosdata on väärää tai puutteellista. Jos se puuttuu kokonaan, lähdetään tietty alusta. Samoin kannattanee menetellä, jos data on aivan päin persiitä ja antaa järjettömän tasoituksen. Jos taas datassa on vain joitakin virheitä, ne poistuvat hiljalleen pelaajan pelatessa tasoituskierroksia. Sellaisessa tilanteessa tosin tasoitusta voi joutua korjaamaan jopa jokaisen kierroksen jälkeen, edelleen riippuen datassa olevien virheiden laadusta ja pelaajan pelaaman kierroksen vaikutuksesta korjattuun tasoitukseen.
Jos tästä suuresta muutoksesta hakee lisää positiivisia asioita, niin yksi on ainakin se, että kerrankin tasoitustoimikunnat joutuvat oikeasti hommiin!
3.3.2020 15:32:29 #1308214 Ilmoita asiaton viesti
KL: Jos tästä suuresta muutoksesta hakee lisää positiivisia asioita, niin yksi on ainakin se, että kerrankin tasoitustoimikunnat joutuvat oikeasti hommiin!
Miksi tämä on mielestäsi positiivista, ottaen huomioon että ry:n tehtäviä hoidetaan vapaaehtoispohjalta ja niihin hommiin on vuosi vuodelta vaikeampi löytää vapaaehtoisia. Jos tasoitustoimikunnan työ muuttuu työksi tai siihen liittyy oikeita vastuita, on varmaa ettei ainakaan meidän seurassa löydy yhtään vapaaehtoista.
3.3.2020 15:53:18 #1308230 Ilmoita asiaton viesti
Sellaisessa tilanteessa tosin tasoitusta voi joutua korjaamaan jopa jokaisen kierroksen jälkeen, edelleen riippuen datassa olevien virheiden laadusta ja pelaajan pelaaman kierroksen vaikutuksesta korjattuun tasoitukseen.
Tätä minä vähän kanssa pelkään. Jos ei ole tietojen päivitysprosessia järjestelmien välillä niin eikö olisi selkeintä, että tehdään jollain tavoin koordinoidusti sama korjaus sekä seuran että liiton järjestelmään?
Jos nyt lähtöhetkellä ei ole mahdollisuuksia korjailla näitä virheitä niin miten virhetilanteet on ajateltu korjattavan tulevaisuudessa ”normaaliolosuhteissa”? Aika hoitaa?
Tätä tarkoitin kun aikanaan kritisoin tätä WHS-muutosta.
Osaako joku liitosta valaista asiaa?
3.3.2020 17:38:33 #1308233 Ilmoita asiaton viesti
Miksi tämä on mielestäsi positiivista, ottaen huomioon että ry:n tehtäviä hoidetaan vapaaehtoispohjalta ja niihin hommiin on vuosi vuodelta vaikeampi löytää vapaaehtoisia. Jos tasoitustoimikunnan työ muuttuu työksi tai siihen liittyy oikeita vastuita, on varmaa ettei ainakaan meidän seurassa löydy yhtään vapaaehtoista.
Siksi, että valitettavan monelta taholta olen kuullut, että valitettavan monessa toimikunnassa istuu ihmisiä, jotka eivät ole kunnolla perehtyneet ko. toimikunnan vastuulle kuuluviin asioihin. Nyt heidän on pakko ja se on hyvä asia.
Ja jos sinun kotiseurassasi toimikunnissa istuu pelkästään ihmisiä, joita ei kiinnosta tehdä sitä mitä varten heidät on sinne valittu, niin ei mene seuralla hyvin.
P.S. Voisit joskus ihan minun mielikseni käyttää kysymysmerkkiä kysymyslauseen perässä. Olisi kiva ylläri 👍
4.3.2020 00:20:47 #1308241 Ilmoita asiaton viesti
Jos nyt lähtöhetkellä ei ole mahdollisuuksia korjailla näitä virheitä niin miten virhetilanteet on ajateltu korjattavan tulevaisuudessa ”normaaliolosuhteissa”?
Millaisia virhetilanteita ajattelit? Datan katoamista kenties? Aika kaukaa haettua mielestäni.
4.3.2020 02:57:46 #1308242 Ilmoita asiaton viesti
ArnoldPalmer: Jos nyt lähtöhetkellä ei ole mahdollisuuksia korjailla näitä virheitä niin miten virhetilanteet on ajateltu korjattavan tulevaisuudessa ”normaaliolosuhteissa”?
KL1: Millaisia virhetilanteita ajattelit? Datan katoamista kenties? Aika kaukaa haettua mielestäni.
Softakehitys lähtee tunnetuista skenaarioista. Kerätään vaadittava data (reikätulokset, cr, slope…) eri systeemeistä, otetaan 20 viimeistä tasoituskierrosta, lasketaan keskiarvo 8:sta parhaasta jne. Tämä on kehityksen suoraviivaisin osa, koska tiedetään mitä tarvitaan. Näissä skenaarioissa olevat ongelmat (esim. cr/slopen puuttuminen kerättävässä datassa) tulevat hyvin nopeasti esiin. Ulkopuolisena voisin arvioida, että cr/slope-tyyppiset virheet saadaan kiinni ensimmäisissä kehitysvaiheen järjestelmätestauksissa.
Negatiivisissa skenaarioissa on mielikuvitus rajana ja mielikuvituskaan ei riitä kattamaan virheellisiä tapauksia. Mikäli tunnetuissa skenaarioissa on bugeja, hyvä oletusarvo on, että negatiivisia tapauksia ei ole juuri kartoitettu tai testattu. Niitä tapauksia tulee lukematon määrä vastaan. Ne voivat olla teknisiä, inhimillisiä tms virhetilanteita. Mikään softa ei ole virheetöntä. Boeingilla virheet ovat dramaattisempia kuin klubituupparin tasoitussoftassa.
Uuden järjestelmän hyvänä puolena on pidetty, että tasoitus muuttuu nopeammin kuvaamaan todellista. Oikein hyvä. Itselläni tuo 20 tasoituskierrosta kattaa nyt yli 5 vuotta. Uskon vakaasti, että järjestelmässä tulee olemaan niin teknisiä että inhimillisiä bugeja. ArnoldPalmeria kompatakseni, oikea kysymys tasoitustoimikunnilta on: miten on ajateltu, että virheet korjataan uudessa systeemissä? Minulle vastaus, että pelaa lisää kierroksia niin tasoitus tasoittuu seuraavan viiden vuoden kuluessa sopii hyvin. Tasoitustoimikunnalle tuo vastaus ei saa riittää.
4.3.2020 08:47:43 #1308243 Ilmoita asiaton viesti
Negatiivisissa skenaarioissa on mielikuvitus rajana ja mielikuvituskaan ei riitä kattamaan virheellisiä tapauksia. Mikäli tunnetuissa skenaarioissa on bugeja, hyvä oletusarvo on, että negatiivisia tapauksia ei ole juuri kartoitettu tai testattu. Niitä tapauksia tulee lukematon määrä vastaan. Ne voivat olla teknisiä, inhimillisiä tms virhetilanteita. Mikään softa ei ole virheetöntä.
Kirjoittamasi lienee totta, mutta jos kukaan ei tiedä millaisia virheitä voi eteen tulla, niin miten niihin voi valmistautua?
Inhimillisistä virheistä tulee mieleen väärin syötetty tulos. Voiko sen korjata jälkeenpäin? Pitäisin kummallisena, jos ei voisi. Toisaalta liiton tiedotteessa kerrottiin, ettei tasoitustoimikunta pääse korjaamaan nyt siirrettyjä historiatietoja. Onko kyse erilaisista tilanteista, koska nykyinen historia on siirretty/luotu ’koneellisesti’?
Mitä tulee ohjelmistossa oleviin bugeihin, niin niistä me kaikki olemme joskus kärsineet ohjelmia käyttäessämme ja kärsimme jatkossakin. Miten bugeihin voi valmistautua, jos niiden olemassaoloa tai laatua ei tunneta?
4.3.2020 09:15:56 #1308244 Ilmoita asiaton viesti
Millaisia virhetilanteita ajattelit? Datan katoamista kenties? Aika kaukaa haettua mielestäni.
Inhimillisistä virheistä tulee mieleen väärin syötetty tulos. Voiko sen korjata jälkeenpäin? Pitäisin kummallisena, jos ei voisi. Toisaalta liiton tiedotteessa kerrottiin, ettei tasoitustoimikunta pääse korjaamaan nyt siirrettyjä historiatietoja. Onko kyse erilaisista tilanteista, koska nykyinen historia on siirretty/luotu ’koneellisesti’?
Juuri tätä ajattelin että virheitä syntyy väistämättä kun tuloksia syötetään seurajärjestelmiin. Onko tämä alkumigraatio jotenkin eri asia kuin ”normaalitilanne”? Onko suunniteltu / toteutettu joku mekanismi, jolla pystytään korjaamaan seurajärjestelmään virheellisesti syötetty tulos myös WHS keskusrekisteriin? Tai jos tasoitustoimikunta päättää korjata pelaajan tasoitusta. Mitenköhän on ajateltu toteutettavan tällainen hyvin ilmeinenkin käyttötapaus? Nyt tuo vastaus että ”tasoitus korjaantuu pelaamalla” viittaa siihen, että tällaista virheiden korjaus mekanismia ei ainakaan vielä ole käytössä.
4.3.2020 09:23:59 #1308245 Ilmoita asiaton viesti
cervelo: Minulle vastaus, että pelaa lisää kierroksia niin tasoitus tasoittuu seuraavan viiden vuoden kuluessa sopii hyvin. Tasoitustoimikunnalle tuo vastaus ei saa riittää.
Ajattelen tasoitustoimikunnan tehtävää ihan käytännön kannalta. Seurassa on tyypillisesti +/- 1000 jäsentä, joista ehkä 200 on aktiivisia pelaajia, joilla puhdas ja suht tuore kierroshistoria. Vähintään loppujen osalta tilanne on samantapainen kuin cervelon, että 20 kierrosta on useammalta vuodelta tai ei-koskaan 20 kierrosta. Lisäksi on lukuisia seuranvaihtajia tyyliin ”missä tänä vuonna halvin jäsenyys”.
7.1a Tasoitustarkastuksen suorittaminen ja tasoituksen säätäminen
(i) Tasoitustarkastuksen suorittaminen. Tasoitustoimikunnan tulisi suorittaa tasoituksen
tarkastaminen Liitteen D mukaisilla menettelyillä
• On erittäin suositeltavaa, että tasoitustoimikunta suorittaa tasoitustarkastuksen
• Tasoitustarkastuksen voi suorittaa milloin tahansa pelaajan tai jonkun muun pyynnöstä.
• Tasoitustoimikunnan tulisi huolellisesti punnita kaikkia olemassa olevia tosiasioita
ennen kuin se säätää pelaajan tasoitusta, ml.:
» Onko pelaajan potentiaalinen pelitaito muuttunut tilapäisen tai pysyvän
loukkaantumisen tai sairauden takia, ja joka vaikuttaa huomattavasti pelaajan
pelitaitoihin, kun hän pelaa toisten kanssa tai heitä vastaan oikeudenmukaisesti ja
» Pelaajan aiempi tasoitushistoria
» Parantuuko tai huonontuuko pelaajan pelitaito nopeasti.
» Pelaako pelaaja jossain pelimuodossa paljon paremmin kuin jossain toisessa esim.
kilpailuissa ja tavallisessa pelaamisessa tai hyväksytyissä ja ei-hyväksytyissä
» Kun havaitaan, että pelaaja on toiminut tavoitteena saada epärehellistä etua.
Ohessa kursivoidulla siis hyvin pieni otos tasoitustoimikunnan tehtävistä. On täysin mahdoton ajatus, että vapaaehtoisvoimin toimiva toimikunta käyttäisi kaiken golfiin tarkoitetun vapaa-aikansa tasoitusten tarkastamiseen, etenkin jos tasoitushistoria on pitkä ja epäselvä (sisältää ulkomaan kierroksia, 9r kierroksia, kentän slope muuttunut, uusia tiipaikkoja, jne). Eikä tasoitustarkastusta tehdä kuin pelaajan tai ulkopuolisen pyynnöstä ja silloinkin jonkun pitää täyttää tuo manuaalin s.75-76 oleva taulukko, joka sekin on itsessään jo aika kova homma.
Ajattelen tilannetta ensi kesänä, kun taas joku Erkki tms. voittaa parikilpailussa matkan ulkomaan finaaliin etelän aurinkoon. Suivaantuneet kanssakilpailijat sitten valittavat Erkin 36+ tasoituksesta Vihti Golfin tasoitustoimikunnalle (Vihti Golfissa 5.578 jäsentä), jolle tulvii samanaikaisesti satoja vastaavia tasoituskorjauspyyntöjä. Tasoitustoimikunta saa vihdoinkin KL:n sille kaipaamaa hommaa.
Eikä em. Erkin tilanne muutu, kun hän ei jatkossakaan pelaa kuin muutaman tasoituskelpoisen kierroksen, paitsi tietenkin näitä isojen palkintojen parikilpailuja. Eikä tämä koske vain klubien suffelikisoja, vaan esimerkiksi sennutoureilla ja aluetourilla pelataan tasoituksilla. Omalta osaltani ajattelin korjata oman virheellisen tasoitukseni pelaamalla ennen kauden alkua riittävästi uusia tasoituskierroksia, mutta 99,9 % pelaajista ei näin tee ja siksi kuluvan vuoden aikana suffelikisat aiheuttavat entistä enemmän parranpärinää.
4.3.2020 11:30:36 #1308247 Ilmoita asiaton viesti
KL1: Kirjoittamasi lienee totta, mutta jos kukaan ei tiedä millaisia virheitä voi eteen tulla, niin miten niihin voi valmistautua?
Käyttämällä mielikuvitusta pyritään tekemään kattava otos negatiivisia tilanteita. Mitä tehdään, jos
– kännykkä tai gamebook-appis resetoi kesken kierroksen…
– tiedonsiirto katkeaa ja vain osa datasta saatiin imuroitua…
– golfbox tekee päivityksen ja data ei kulje lainkaan tai dataa puskee väärässä formaatissa…
– käyttäjä tai caddiemaster syöttää epähuomiossa tulokset väärin…
KL1: Inhimillisistä virheistä tulee mieleen väärin syötetty tulos. Voiko sen korjata jälkeenpäin? Pitäisin kummallisena, jos ei voisi.
Eikö tämä ole osajoukko tuosta ArnoldPalmer:n kaukaa haetusta kysymyksestä? Miten virheet korjataan? Kuka voi korjata virheet? USA:ssa on ollut vastaava järjestelmä käytössä jo vuosia, miten siellä toimitaan?
4.3.2020 11:52:16 #1308248 Ilmoita asiaton viesti
Eikö tämä ole osajoukko tuosta ArnoldPalmer:n kaukaa haetusta kysymyksestä? Miten virheet korjataan? Kuka voi korjata virheet? USA:ssa on ollut vastaava järjestelmä käytössä jo vuosia, miten siellä toimitaan?
Juuri näin, olisi kuvitellut, että on mietitty edes nämä kaikkein todennäköisimmät käyttötapaukset etukäteen… ei tosiaan tarvitse kaukaa hakea, että kun ihminen on mukana prosessissa niin virheiden korjauksia joudutaan tekemään, myös tasoitustoimikunnan tekemä tasoituksen korjaus on ihan varmuudella tarvittava toiminnallisuus…
4.3.2020 18:38:34 #1308308 Ilmoita asiaton viesti
Hyviä kysymyksiä ja huomioita. Jäämme odottelemaan vastauksia liiton suunnalta.
5.3.2020 10:13:38 #1308317 Ilmoita asiaton viesti
Eikö todellakaan kenelläkään ole mitään kommenttia tästä WHS luonnoksesta? (KL:n mieliksi ? vaikka pitäisi ehkä olla : ja linkin jälkeen?)
5.3.2020 11:30:04 #1308330 Ilmoita asiaton viesti
Olisihan tuon sisällysluettelonkin jo voinut kääntää suomeksi.
5.3.2020 13:25:57 #1308341 Ilmoita asiaton viesti
Olisihan tuon sisällysluettelonkin jo kääntää suomeksi.
Kuin myös tuon yllä olevan lauseen…
5.3.2020 13:26:38 #1308342 Ilmoita asiaton viesti
Eikö todellakaan kenelläkään ole mitään kommenttia tästä WHS luonnoksesta?
Ainakin minun kommenttini menevät ihan eri osoitteeseen kuin GP:n forumille.
5.3.2020 16:32:00 #1308406 Ilmoita asiaton viesti
”Eikö todellakaan kenelläkään ole mitään kommenttia tästä WHS luonnoksesta?”
Pikaisella silmäyksellä huomasin sivulla 38 virheen. Jos muut eivät sitä löydä niin sitten virhe on minun ymmärryksessä.
Esillä 25 viestiä, 451 - 475 (kaikkiaan 722)
← 1 2 3 … 18 19 20 … 27 28 29 →
Sinun täytyy olla kirjautunut vastataksesi tähän aiheeseen.
Etusivu › Foorumit › Säännöt › WHS-tasoitusjärjestelmä 2020
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.